مكتبة تامݣروت
{{مقالة مقطوعة من شجرة}}
{{معلومات معلمة}}
'''مكتبة تامݣروت''' ولا '''دار الكتب الناصرية ف تامݣروت''' هي من أقدم لمكتبات لمغربية، كاينة ف قرية [[تامݣروت]] ف لجنوب الشرقي تاع لمملكة، على بعد 20 كلم جنوب مدينة [[زاݣورة]]. تأسات لمكتبة ف [[لقرن 17|لقرن سبعطاش]] من عند شيوخ من الزاوية الناصرية و فيها الآلاف ديال لمخطوطات لمغربية و لمشرقية. تاتواجد ف قلب الزاوية الناصرية لي ظهرات مع بداية [[سلالة لعلويين لفيلاليين لحاكمة|الدولة لعلوية]] جنوب [[لمغريب|المغرب]]. بعدما  تأسات المكتبة، ولات قرية تامݣروت عاصمة تاع لعلم تايقصدوها الناس من بزاف د لبلدان باش يطلبو لعلم و لمعرفة و التلمذة على يد الشيوخ تاعها. و عطاها لفقيه [[محمد المنوني]] سميت دار لكتب الناصرية ف تامݣروت.

== لمؤسسين ==
الهضرة على مكتبة تامݣروت مرتابطة بلهضرة على علماء الزاوية الناصرية وأهمهم ثلاثة دلعلماء ساهمو ف التأسيس ديا مكتبة تامݣروت وحتى ف التأسيس ديل الثقافة لمغربية. هاد لعلماء هما [[أبوعبد الله محمد بن ناصر]]، و [[أبو العباس بن ناصر]]، و [[محمد بن عبد السلام بن ناصر]]. و بدا تأسيس لمكتبة أولا بجمع لمخطوطات و لمجيبة ديالها أثناء الرحلات الدينية و لعلمية ل [[مصر]] و [[إسطنبول]] و [[مكة]] و [[لمدينة لمنورة]] و [[تونس لعاصمة|تونس]] و حتى من زوايا لمدون لمغربية بحال مدينة [[فاس]] و [[الرباط]] و [[تطوان]].<ref>{{مرجع ويب
|url=https://alarab.co.uk/%D9%85%D9%83%D8%AA%D8%A8%D8%A9-%D8%AA%D9%85%D9%83%D8%B1%D9%88%D8%AA
|title=مكتبة تمكروت - حسن الوزاني - صحيفة العرب
|date=2021-08-19
|website=web.archive.org
|accessdate=2023-12-01
|archive-date=2021-08-19
|archive-url=https://web.archive.org/web/20210819151200/https://alarab.co.uk/%D9%85%D9%83%D8%AA%D8%A8%D8%A9-%D8%AA%D9%85%D9%83%D8%B1%D9%88%D8%AA
|url-status=unfit
}}</ref>

=== أبوعبد الله محمد بن ناصر المشهور ب سمية بن ناصر الدرعي 1011 هـ - 1085هـ) ===

هو فقيه ولغوي و جامع كتوب مغربي، كبر ف دار علم وورع وزهد وكانت ماماه معروف عليها بلي كانت صالحة، و مشا للمشرق جوج مرات سنة (1070هـ) و (1076هـ)، وتلاقى بأعلام ستافد منهم و فادهم. تايرجع ليه لفضل ف ترسيخ لمكانة لعلمية تاع زاوية تامݣروت بعدما تولا لأمر تاعها سنة 1642 م. دكرو المؤرخ [[حمد بن خالد الناصري|أحمد بن خالد الناصري]]: «لولا ثلاثة لانقطع العلم من المغرب ف القرن الحادي عشر لكثرة الفتن التي ظهرت فيه وهم سيدي محمد بن ناصر ف درعة وسيدي محمد بن أبي بكر الدلائي ف الدلاء وسيدي عبد القادر الفاسي». تخرج من لمجلس لعلمي تاعو بزاف د لعلماء منهم: ولدو أحمد بن ناصر الدرعي، وخوه أبو علي الحسين بن ناصر الدرعي، وأبو سالم العياشي، وأبو الحسن اليوسي، وأبو مروان عبد الملك التجموعتي. و تشهر بالدعاء الناصري. قال عليه لباحث لمغربي جمال بامي: «... ولعل من مميزات طريقة الشيخ محمد بن ناصر الدرعي هي الجمع القصدي بين العلم والعمل، ونشر قيم الصلاح والفضيلة بحثا عن القيم التي ترتقي بالإنسان».

=== أبو العباس بن محمد بن ناصر الدرعي (1057 هـ -1129هـ) ===
هو بن أبوعبد الله محمد بن ناصرالدرعي. درس أمهات لكتوب ف التفسير و لحديث و لفقه و لأصول، و اللغة، و التاريخ. و طور لخزانة الناصرية بشلا مخطوطات علمية. و كيفما دارو بعض الشيوخ لي تتلمذو ف لمجالس تاعو و ولات عند لخزانة الناصرية إمتدادات ف مدون خرة تاتشتغل على تحصيل لعلم و جمع لكتوب لي تبقى رهن إشارة طلاب لعلم.

حج أبو العباس بن محمد بن ناصر الدرعي ربعة د لمرات، تلاقى فيها أبرز علماء لمشرق لي ذكرهم ف الرحلات تاعو لي سماها [[الرحلة الناصرية]] 1709-1710، لي تم النشر تاعها سنة 2011 ف [[أبو ظبي]] من عند دار السويدي للنشر والتوزيع و ف [[بيروت]] من عند لمؤسسة لعربية للدراسات و النشر، وستامرو بعض لعلماء لي تخرجو من الزاوية الناصرية على تدوين رحلات تاعهم لحجية و على إغناء لمكتبة <ref>{{مرجع ويب
|url=http://www.mithaqarrabita.ma/%D8%A3%D8%AD%D9%85%D8%AF-%D8%A8%D9%86%D8%A7%D8%B5%D8%B1-%D8%A7%D9%84%D8%AF%D8%B1%D8%B9%D9%8A?edition=0
|title=أحمد بناصر الدرعي -
|date=2021-08-19
|website=web.archive.org
|accessdate=2023-12-01
|archive-date=2021-08-19
|archive-url=https://web.archive.org/web/20210819145601/http://www.mithaqarrabita.ma/%D8%A3%D8%AD%D9%85%D8%AF-%D8%A8%D9%86%D8%A7%D8%B5%D8%B1-%D8%A7%D9%84%D8%AF%D8%B1%D8%B9%D9%8A?edition=0
|url-status=unfit
}}</ref>

== مصادر ==
{{عيون}}
{{ضبط مخازني}}

[[تصنيف:جهة درعة تافيلالت]]
مكتبة تامݣروت ولا دار الكتب الناصرية ف تامݣروت هي من أقدم لمكتبات لمغربية، كاينة ف قرية تامݣروت ف لجنوب الشرقي تاع لمملكة، على بعد 20 كلم جنوب مدينة زاݣورة. تأسات لمكتبة ف لقرن سبعطاش من عند شيوخ من الزاوية الناصرية و فيها الآلاف ديال لمخطوطات لمغربية و لمشرقية. تاتواجد ف قلب الزاوية الناصرية لي ظهرات مع بداية الدولة لعلوية جنوب المغرب. بعدما  تأسات المكتبة، ولات قرية تامݣروت عاصمة تاع لعلم تايقصدوها الناس من بزاف د لبلدان باش يطلبو لعلم و لمعرفة و التلمذة على يد الشيوخ تاعها. و عطاها لفقيه محمد المنوني سميت دار لكتب الناصرية ف تامݣروت.

 لمؤسسين 
الهضرة على مكتبة تامݣروت مرتابطة بلهضرة على علماء الزاوية الناصرية وأهمهم ثلاثة دلعلماء ساهمو ف التأسيس ديا مكتبة تامݣروت وحتى ف التأسيس ديل الثقافة لمغربية. هاد لعلماء هما أبوعبد الله محمد بن ناصر، و أبو العباس بن ناصر، و محمد بن عبد السلام بن ناصر. و بدا تأسيس لمكتبة أولا بجمع لمخطوطات و لمجيبة ديالها أثناء الرحلات الدينية و لعلمية ل مصر و إسطنبول و مكة و لمدينة لمنورة و تونس و حتى من زوايا لمدون لمغربية بحال مدينة فاس و الرباط و تطوان.

 أبوعبد الله محمد بن ناصر المشهور ب سمية بن ناصر الدرعي 1011 هـ - 1085هـ) 

هو فقيه ولغوي و جامع كتوب مغربي، كبر ف دار علم وورع وزهد وكانت ماماه معروف عليها بلي كانت صالحة، و مشا للمشرق جوج مرات سنة (1070هـ) و (1076هـ)، وتلاقى بأعلام ستافد منهم و فادهم. تايرجع ليه لفضل ف ترسيخ لمكانة لعلمية تاع زاوية تامݣروت بعدما تولا لأمر تاعها سنة 1642 م. دكرو المؤرخ أحمد بن خالد الناصري: «لولا ثلاثة لانقطع العلم من المغرب ف القرن الحادي عشر لكثرة الفتن التي ظهرت فيه وهم سيدي محمد بن ناصر ف درعة وسيدي محمد بن أبي بكر الدلائي ف الدلاء وسيدي عبد القادر الفاسي». تخرج من لمجلس لعلمي تاعو بزاف د لعلماء منهم: ولدو أحمد بن ناصر الدرعي، وخوه أبو علي الحسين بن ناصر الدرعي، وأبو سالم العياشي، وأبو الحسن اليوسي، وأبو مروان عبد الملك التجموعتي. و تشهر بالدعاء الناصري. قال عليه لباحث لمغربي جمال بامي: «... ولعل من مميزات طريقة الشيخ محمد بن ناصر الدرعي هي الجمع القصدي بين العلم والعمل، ونشر قيم الصلاح والفضيلة بحثا عن القيم التي ترتقي بالإنسان».

 أبو العباس بن محمد بن ناصر الدرعي (1057 هـ -1129هـ) 
هو بن أبوعبد الله محمد بن ناصرالدرعي. درس أمهات لكتوب ف التفسير و لحديث و لفقه و لأصول، و اللغة، و التاريخ. و طور لخزانة الناصرية بشلا مخطوطات علمية. و كيفما دارو بعض الشيوخ لي تتلمذو ف لمجالس تاعو و ولات عند لخزانة الناصرية إمتدادات ف مدون خرة تاتشتغل على تحصيل لعلم و جمع لكتوب لي تبقى رهن إشارة طلاب لعلم.

حج أبو العباس بن محمد بن ناصر الدرعي ربعة د لمرات، تلاقى فيها أبرز علماء لمشرق لي ذكرهم ف الرحلات تاعو لي سماها الرحلة الناصرية 1709-1710، لي تم النشر تاعها سنة 2011 ف أبو ظبي من عند دار السويدي للنشر والتوزيع و ف بيروت من عند لمؤسسة لعربية للدراسات و النشر، وستامرو بعض لعلماء لي تخرجو من الزاوية الناصرية على تدوين رحلات تاعهم لحجية و على إغناء لمكتبة 

 مصادر 

تصنيف:جهة درعة تافيلالت